
PALANGOS MIESTE VYKDOMŲ SUSISIEKIMO KOMUNIKACIJŲ STATYBOS DARBŲ LABORATORINIŲ TYRIMŲ IR JŲ ĮRENGIMUI NAUDOJAMŲ MEDŽIAGŲ BANDYMŲ PASLAUGŲ PIRKIMO–PARDAVIMO SUTARTIS NR. ________

2026 m. ____________ d.


[bookmark: _Hlk144393301]Palangos miesto savivaldybės administracija, juridinio asmens kodas 125196077, kurios registruota buveinė yra Vytauto g. 112, LT-00153 Palanga, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktorės Ramunės Olšauskaitės Urbonienės, (toliau – Užsakovas) ir ................. , juridinio asmens kodas................., kurios registruota buveinė yra...................., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama......................., veikiančio pagal ..............., (toliau – Paslaugos teikėjas), toliau kartu šioje paslaugų teikimo sutartyje vadinami Šalimis, o kiekvienas atskirai – Šalimi, sudarė šią paslaugų teikimo sutartį, toliau vadinamą Sutartimi, ir susitarė dėl toliau išvardytų sąlygų.

1. Bendrosios nuostatos

[bookmark: part_01295729ab7a468f93dc904b2b05654d]1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos viešųjų pirkimų įstatyme ir kituose teisės aktuose.
1.2. Vykdydamos šią sutartį, Šalys vadovaujasi Viešųjų pirkimų įstatymu ir kitais teisės aktais, reglamentuojančiais viešuosius pirkimus, viešojo pirkimo konkurso sąlygomis ir su visais šių dokumentų priedais, normatyviniais techniniais dokumentais, Paslaugos teikėjo viešojo pirkimo konkurso pasiūlymu ir šios Sutarties sąlygomis.
1.3. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Viešųjų pirkimų įstatymu, kitais teisės aktais, pirkimo dokumentais ir pirkimo sąlygomis su visais šių dokumentų priedais, Paslaugos teikėjo pasiūlymo dokumentais.

2. Sutarties dalykas

2.1. Sutarties dalykas yra Palangos mieste vykdomų susisiekimo komunikacijų statybos darbų laboratorinių tyrimų ir jų įrengimui naudojamų medžiagų bandymų paslaugų  pirkimas (toliau – Paslauga).
2.2. Paslaugos teikimo reikalavimai yra nurodyti Techninėje specifikacijoje, kuri yra neatskiriama šios Sutarties dalis (Priedas Nr. 1) ir šioje Sutartyje.
2.3. Paslaugos suteikimo vieta – Palangos miesto savivaldybės teritorija.

3. Sutarties kaina (kainodaros taisyklės)

3.1. Sutartyje nustatomi fiksuoti Paslaugų įkainis (toliau – kaina):
	Laboratoriniai tyrimai ir bandymai
Bandymo metodas, kuris gali atitikti nurodytąjį arba lygiavertis
	Mato vienetas
	Preliminarus kiekis 35 mėn.
	Įkainis Eur be PVM



	1
	2
	3
	4

	Ėminių paruošimas pagal LST EN 12697-28
	1 bandymas
	40
	

	Paimti pavyzdžius (iškartas) pagal LST 1971
	1 bandymas
	35
	

	Paimti pavyzdžius (kernus) pagal LST EN 12697-27
	1 bandymas
	32
	

	Nustatyti asfalto mišinio bitumo kiekį ir granuliometriją (LST EN 12697-28, LST EN 12697-1, LST EN 12697-2/+A1)
	1 bandymas
	32
	

	Ištirti asfalto fizines-mechanines savybes (LST EN 12697-30, LST EN 12697-8, LST EN 12697-6, LST EN 12697-5)
	1 bandymas
	32
	

	Išregeneruoti bitumą iš bituminių mišinių (LST EN 12697-3+A1; Adatos penetracija LST EN 1426; Minkštėjimo temperatūra LST EN 1427; Trapumo temperatūra pagal Frasą LST EN 12593; Tamprioji atstata LST EN 13398) 
	1 bandymas
	10
	

	Nustatyti asfaltų sluoksnių storį (LST EN 12697-36)
	1 bandymas
	30
	

	Nustatyti kernų tankį, oro tuštymes (LST EN 12697-6)
	1 bandymas
	30
	

	Ištirti asfalto fizines-mechanines savybes (LST EN 12697-30, LST EN 12697-8, LST EN 12697-6, LST EN 12697-5)
	1 bandymas
	30
	

	Asfalto sluoksnių sukibimo jėgos nustatymas
	1 bandymas
	20
	

	Nustatyti asfalto mišinio bitumo kiekį ir granuliometriją (LST EN 12697-28, LST EN 12697-1, LST EN 12697-2/+A1)
	1 bandymas
	3
	

	Ištirti kelių minkštą bitumą (LST EN 12595)
	1 bandymas
	3
	

	Nustatyti asfalto sluoksnio storį (LST EN 12697-36)
	1 bandymas
	3
	

	Nustatyti grunto takumo ir plastiškumo ribas (LST EN ISO 17892-12)
	1 bandymas
	10
	

	Organinių medžiagų priemaišų grunte kiekio nustatymas (LST EN 13039)
	1 bandymas
	10
	

	Nustatyti grunto sutankinimo rodiklį DPr (LST 1360-2)
	1 bandymas
	40
	

	Nustatyti deformacijos modulį (LST 1360-5)
	1 bandymas
	40
	

	Grunto gniuždomojo stiprio tyrimas (LST EN 13286-41)
	1 bandymas
	5
	

	Nustatyti deformacijos modulį (LST 1360-5)
	1 bandymas
	5
	

	Įrengto sluoksnio storis (MN SSN 15)
	1 bandymas
	10
	

	Grunto gniuždamojo stiprio tyrimas (LST EN 13286-41)
	1 bandymas
	15
	

	Nustatyti sutankinimo rodiklį (LST 1360-5)
	1 bandymas
	15
	

	Įrengto sluoksnio storis (MN SSN 15)
	1 bandymas
	15
	

	Grunto gniuždomojo stiprio tyrimas (LST EN 13286-41)
	1 bandymas
	3
	

	Nustatyti deformacijos modulį (LST 1360-5)
	1 bandymas
	3
	

	Įrengto sluoksnio storis (MN SSN 15)
	1 bandymas
	3
	

	Nustatyti deformacijos modulį (LST 1360-5)
	1 bandymas
	40
	

	Nustatyti pralaidumą vandeniui LST EN ISO 17892-11
	1 bandymas
	20
	

	Nustatyti nesurištųjų mišinių granuliometrinę sudėtį (LST EN 933-1)
	1 bandymas
	40
	

	Įrengto sluoksnio storis (MN SSN 15)
	1 bandymas
	20
	

	Nustatyti sutankinimo rodiklį (LST 1360-5)
	1 bandymas
	30
	

	Nustatyti pralaidumą vandeniui LST EN ISO 17892-11
	1 bandymas
	15
	

	Įrengto sluoksnio storis (MN SSN 15)
	1 bandymas
	10
	

	Nustatyti nesurištųjų mišinių granuliometrinę sudėtį (LST EN 933-1)
	1 bandymas
	20
	

	Nustatyti deformacijos modulį (LST 1360)
	1 bandymas
	30
	

	Nustatyti nesurištųjų mišinių granuliometrinę sudėtį (LST EN 933-1)
	1 bandymas
	30
	

	Nustatyti trupintų ir skaldytų dalelių kiekį (LST EN 933-5, LST EN 933-5/A1)
	1 bandymas
	10
	

	Nustatyti atsparumą trupinimui LA (fr. 10/14) (LST EN 1097-2) arba atsparumą trupinimui SZRB (fr. 31,5/40) (LST EN 1097-2)
	1 bandymas
	15
	

	Įrengto sluoksnio storis (MN SSN 15)
	1 bandymas
	15
	

	Nustatyti nesurištųjų mišinių granuliometrinę sudėtį ir smulkiųjų dalelių kiekį (LST EN 933-1)
	1 bandymas
	3
	

	Nustatyti trupintų ir skaldytų dalelių kiekį (LST EN 933-5, LST EN 933-5/A1)
	1 bandymas
	3
	

	Nustatyti betono stiprį gniuždant LST EN 12390-3
	1 bandymas
	6
	

	Nustatyti sukietėjusio betono tankį LST EN 12390-7
	1 bandymas
	6
	

	Nustatyti betoninių grindinio trinkelių atsparumą atmosferos poveikiui (atsparumas šaldymui ir atšildymui naudojant druskas nuo apledėjimo) LST EN 1338, LST EN 1338/AC, LST EN 1338/P, D priedas
	1 bandymas
	10
	

	Nustatyti betoninių bordiūrų atsparumą atmosferos poveikiui (atsparumas šaldymui ir atšildymui naudojant druskas nuo apledėjimo) ir lenkiamąjį stiprį
LST EN 1340, LST EN 1340/AC, D priedas, F priedas
	1 bandymas
	10
	

	Horizontaliojo ženklinimo matomumo dieną rodiklio Qd ir matomumo naktį rodiklio RL4 matavimas (pagal LST EN 1436:2018, A ir B priedus)
	1 bandymas
	7
	

	Cinko dangos storio matavimas (pagal LST EN ISO 2808:2019, 7B.2, LST EN ISO 1461) kelio ženklų atramos
	1 bandymas
	5
	

	Vertikalių kelio ženklų atspindžio RA matavimas (LST EN 12899-1, CIE 54.2)
	1 bandymas
	5
	

	Cinko dangos storio matavimas (pagal LST EN ISO 2808:2019, 7B.2, LST EN ISO 1461)
	1 bandymas
	5
	

	Dangos paviršiaus nelygumas (LST EN 13036-7)
	1 bandymas
	7
	

	Dangos paviršiaus nelygumas pagal IRI (TN IRI 22)
	1 bandymas
	7
	



3.2. Sutartyje nustatyti fiksuoti įkainiai, kurie nebus keičiami visą Sutarties galiojimo laikotarpį, tačiau gali būti koreguojami:
3.2.1. pasikeitus Lietuvos Respublikos pridėtinės vertės mokesčio (toliau – PVM) dydžiui:
3.2.1.1. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Paslaugos teikėjo teikiamų Paslaugų Sutartyje nurodytiems įkainiams, Sutarties įkainiai perskaičiuojami nekeičiant Paslaugų įkainio be PVM.
3.2.1.2. Perskaičiavimas įforminamas Susitarimu ne vėliau kaip per 5 (penkias) darbo dienas nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties įkainiai taikomi už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos.
3.2.2. Sutarties kainos / įkainių peržiūra dėl kainų lygio pokyčio:
3.2.2.1. Bet kuri Sutarties Šalis Sutarties galiojimo metu turi teisę inicijuoti Sutarties  įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos  (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.2.2.6 punkte, viršija 10 (dešimt) procentų . Sutarties įkainių peržiūra atliekama ne rečiau kaip kas 12 (dvylika) mėnesių.
3.2.2.2. Sutarties  įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
3.2.2.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų  įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
3.2.2.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.2.2.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties  įkainius, perskaičiuotą Pradinės Sutarties vertę.
3.2.2.6. Nauji Sutarties įkainiai apskaičiuojami pagal žemiau pateiktą formulę:
, kur a –įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) įkainis (Eur be PVM)
k – pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas bendras „Vartojimo prekių ir paslaugų“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.2.2.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno  skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
3.2.2.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
3.2.2.9. Susitarimas turi būti sudarytas per 7 (septynias) darbo dienas nuo Šalies pateikto tinkamo prašymo perskaičiuoti Sutarties įkainius gavimo dienos.
3.2.2.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.
3.3. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.
3.4. Paslaugos teikėjas privalo suteikti visą Paslaugą, kuri yra būtina Sutartyje numatytam rezultatui pasiekti, už Sutarties 3.1 punkte nurodytus fiksuotus Paslaugos įkainius (laiku ir tinkamai suteikti Paslaugą bei perduoti ją Užsakovui).
3.5. Pradinės Sutarties vertė lygi maksimaliai pirkimui skirtai lėšų sumai 75 000,00 (septyniasdešimt penki tūkstančiai eurų) Eur, įskaitant PVM ir Sutartyje nurodytų paslaugų įsigijimui Paslaugos teikėjo pasiūlyme nurodytais įkainiais su PVM.

4. Sutarties įvykdymo užtikrinimas

4.1. Prievolių pagal Sutartį įvykdymas užtikrinamas: Lietuvoje ar užsienyje registruoto banko, kredito unijos garantija ar draudimo bendrovės laidavimas.
4.2. Sutarties įvykdymo užtikrinimo galiojimo terminas turi būti ne trumpesnis nei Sutarties galiojimo terminas.
4.3. Paslaugų teikėjas ne vėliau kaip per 5 (penkias) darbo nuo Sutarties pasirašymo dienos turi pateikti Pirkėjui 5 000,00 (penki tūkstančiai) Eur pirmo pareikalavimo banko garantiją arba draudimo bendrovės laidavimo draudimo raštą.
 4.4. Jei Paslaugų teikėjas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Paslaugų teikėją, nurodydamas, dėl kokio pažeidimo pateikia šį reikalavimą.
4.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Paslaugų teikėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama Lietuvos Respublikoje ar užsienyje registruoto banko ar kredito unijos garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Užsakovas grąžina bankui ar kredito unijai garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Užsakovas atsisako savo teisių pagal garantinį raštą, arba kad Paslaugų teikėjas įvykdė savo įsipareigojimus ir Užsakovas jam neturi pretenzijų.

5. Šalių teisės ir pareigos

[bookmark: part_a5263cc6f9c24853a2c45cbce1a60dea]5.1. Paslaugos teikėjas įsipareigoja:
[bookmark: part_0e95046796fc4283acd04c030532de06]5.1.1. teikti Paslaugą pagal pasiūlyme nurodytus terminus už Sutartyje numatytą kainą, savo rizika bei sąskaita kaip įmanoma rūpestingai bei efektyviai, įskaitant (bet neapsiribojant) Paslaugos teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias;
5.1.2. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugos teikėjui užbaigti Paslaugų teikimą nustatytais terminais;
5.1.3. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;
5.1.4. per 5 (penkias) darbo dienas nuo Užsakovo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;
5.1.5. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
5.1.6. vykdyti teisėtus Užsakovo reikalavimus, susijusius su Paslaugos teikimu bei užtikrinti, kad būtų laikomasi Paslaugos teikimo technologinių reikalavimų;
5.1.7. užtikrinti, kad Paslaugos teikimo vietoje (nepriklausomai nuo to ar Paslaugos teikimo metu, ar kai joje nedirbama) nebūtų Paslaugos teikėjo (arba subtiekėjo) darbuotojų, apsvaigusių nuo alkoholio ar narkotinių medžiagų, naudojama technika ar įranga būtų techniškai tvarkinga;
5.1.8. visi su Paslaugos teikimu susiję pakeitimai turi būti derinami su Užsakovu ir pradėti įgyvendinti tik gavus rašytinį Užsakovo suderinimą;
5.1.9. laikytis įstatymų, kitų teisės aktų ir darbų saugos reikalavimų, priešgaisrinės saugos, aplinkosaugos bei darbo higienos reikalavimų. Prisiimti visišką atsakomybę už įvykdytus pažeidimus;
5.1.10. užtikrinti, kad Sutarties sudarymo momentu ir visą jos galiojimo laikotarpį Paslaugos teikėjo darbuotojai turėtų reikiamą kvalifikaciją ir patirtį, reikalingą Paslaugai suteikti;
5.1.11. apsirūpinti medžiagomis, įrenginiais, detalėmis ir kitokiomis konstrukcijomis bei priemonėmis, darbuotojais, reikalingais kokybiškai Paslaugai suteikti;
5.1.12. esant pagrindui, sumokėti jam priskaičiuotas baudas, delspinigius, atlyginti dėl jo kaltės patirtus nuostolius ir papildomas išlaidas;
5.1.13. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugos teikėjui teikti Paslaugą pagal Užsakovo nurodytus terminus, padaryta žala ar kitą neigiamą įvykį, turintį įtakos tinkamam Sutarties vykdymui;
[bookmark: part_af26a51edf6142b0804d731baa64757a][bookmark: part_30ff22cd0eda4a3daabaa1336f9f13a8][bookmark: part_232ae148023e4b0b9c9fc21357bb8b4b][bookmark: part_73c3cb79e76f4f528a1450bf309dc573]5.1.14. nenaudoti Užsakovo ženklo ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
[bookmark: part_d5c0bba23e544b40a0fa9544cab03aad][bookmark: part_4dbd7d70a853427e8086b90a3fa6aed1]5.1.15. Sutarčiai pasibaigus, grąžinti visus iš Užsakovo gautus, Sutarčiai vykdyti reikalingus dokumentus;
5.1.16. užtikrinti, kad EMAS arba LST EN ISO 14001 sertifikatas, arba kitas nepriklausomos įstaigos išduotas galiojantis sertifikatas arba lygiavertis aplinkos apsaugos vadybos užtikrinimo priemonių įrodymas galiotų per visą Sutarties galiojimo laikotarpį. Jei Paslaugos teikėjo turimas sertifikato galiojimas baigiasi iki darbų ir (ar) su darbais susijusių paslaugų atlikimo laikotarpio pabaigos, Paslaugos teikėjas privalo pratęsti turimą sertifikatą (įsigyti naują) ir pateikti patvirtintą kopiją Užsakovui;
[bookmark: part_06e93e9b20004168bdf278767ad7843f][bookmark: part_df2b5c2fd0054fa0901e22dab1311c62][bookmark: part_5f713ec74a5643d8b79697e29337904f]5.1.17. Paslaugos teikėjas turi ir kitas šios Sutarties ir Lietuvos Respublikoje galiojančių teisės aktų numatytas pareigas.
5.2. Paslaugos teikėjas turi teisę:
5.2.1. Sutartyje nustatytu laiku, Užsakovui pasirašius perdavimo–priėmimo aktą, gauti apmokėjimą už faktiškai ir kokybiškai suteiktą Paslaugą ar jos dalį;
5.2.2. gauti visą informaciją, dokumentus, reikalingus Sutarčiai vykdyti;
5.2.3. Paslaugos teikėjas turi kitas Sutartyje bei Lietuvos Respublikoje galiojančiuose teisės aktuose numatytas teises.
[bookmark: part_5b822a9d3d8a40d18e11bf792f4562c6]5.3. Užsakovas įsipareigoja:
5.3.1. ne vėliau kaip per 7 (septynias) darbo dienas nuo Sutarties įsigaliojimo dienos, perduoti Paslaugos teikėjui visą su Paslaugos teikimu susijusią dokumentaciją, jeigu tokia yra;
5.3.2. skirti savo atstovą, atsakingą už šios Sutarties vykdymą bei ryšiams su Paslaugos teikėju palaikyti ir raštu apie skyrimą informuoti Paslaugos teikėją;
5.3.3. savalaikiai pranešti Paslaugos teikėjui apie atstovo, atsakingo už šios Sutarties vykdymą bei ryšiams su Paslaugos teikėju palaikyti, pakeitimą;
5.3.4. esant pagrindui, t. y. Paslaugos teikėjui tinkamai, faktiškai suteikus Paslaugą ar jos dalį ir Užsakovui pasirašius perdavimo–priėmimo aktą, sumokėti pinigus Paslaugos teikėjui Sutarties 7.2 punkte numatyta tvarka.
5.4. Užsakovas turi teisę:
5.4.1. duoti Paslaugos teikėjui nurodymus, kad būtų tinkamai, kokybiškai ir laiku suteikta Paslauga ir (ar) įvykdyta Sutartis;
5.4.2. gauti visą informaciją, dokumentus, susijusius su Sutarties vykdymu;
5.4.3. nemokėti Paslaugos teikėjui už netinkamai, nekokybiškai ir ne laiku suteiktą Paslaugą ar jos dalį;
5.4.4. esant pagrindui, reikalauti sumokėti nustatyto dydžio baudas ir (ar) delspinigius;
5.4.5. į jam padarytų nuostolių atlyginimą;
5.4.6. pasinaudoti Sutarties įvykdymo užtikrinimu, Paslaugos teikėjui nevykdant ar netinkamai vykdant sutartinius įsipareigojimus;
5.4.7. turi kitas Sutartyje bei Lietuvos Respublikoje galiojančiuose teisės aktuose numatytas teises ir pareigas.

6. Sutarties galiojimas, vykdymo pradžia, trukmė ir Paslaugų teikimo terminai

[bookmark: _Hlk86048357]6.1. Sutartis įsigalioja, kai ją pasirašo Sutarties šalys ir kai paslaugos teikėjas pateikia Užsakovui Sutarties įvykdymo užtikrinimą ir galioja iki visiško šalių sutartinių įsipareigojimų įvykdymo, bet ne ilgiau kaip 36 mėnesius nuo sutarties įsigaliojimo.
6.2. Paslaugų teikimo terminas – 35 mėnesiai.
6.3. Sutarties ir Paslaugų suteikimo trukmės termino pratęsimas nenumatytas.

7. Atsiskaitymų ir mokėjimų tvarka

           7.1. Už paslaugas užsakovas apmoka iš AB „Via Lietuva“ bei Palangos miesto savivaldybės biudžeto lėšų dalimis pagal iki einamojo mėnesio 21 dienos gautus atsiskaitymo dokumentus (atliktų darbų ar paslaugų aktus, atliktų darbų ir išlaidų apmokėjimo pažymas, PVM sąskaitas faktūras) per 5 darbo dienas po lėšų gavimo iš AB „Via Lietuva“, bet ne vėliau kaip per 30 kalendorinių dienų;
         7.2. Vykdant pirkimo sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos SABIS priemonėmis. Kiti išlaidas pagrindžiantys dokumentai gali būti teikiami naudojantis informacinės sistemos SABIS priemonėmis. Prisijungti prie elektroninės paslaugos SABIS galima interneto adresu https://sabis.nbfc.lt. Paslaugos yra apmokamos Lietuvos Respublikos finansų ministro nustatyta tvarka. Paslaugos teikėjas įsipareigoja PVM sąskaitose faktūrose nurodyti Sutarties, kurios pagrindu išrašomos sąskaitos, numerį.
7.3. Sutarties vykdymo metu įsigyjami kiekiai, taip pat Sutarties kaina, kuri turės būti sumokėta Paslaugos teikėjui, priklauso nuo faktinių užsakymų.
[bookmark: _Hlk501707261]7.4. Paslaugos teikėjui Sutarties vykdymui pasitelkus subtiekėjus, Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
7.4.1. sudarius Sutartį, Paslaugos teikėjas, ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subtiekėjų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Paslaugos teikėjas informuotų apie minėtos informacijos pasikeitimus Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
7.4.2. subtiekėjas norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Paslaugos teikėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje (sudarytoje tarp Paslaugos teikėjo ir subtiekėjo) nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka.
7.5. Paslaugos teikėjas turi teisę prieštarauti nepagrįstiems mokėjimams subtiekėjui, pateikdamas Užsakovui ir subtiekėjui raštišką tokio prieštaravimo pagrindimą.
7.6. Tiesioginio atsiskaitymo su subtiekėju galimybė nekeičia Paslaugos teikėjo atsakomybės dėl Sutarties įvykdymo.

8. Sutarties pakeitimai

[bookmark: part_2ae681b5fafb46d0874eecddc74ef467]8.1. Sutartis jos galiojimo laikotarpiu gali būti keičiama Viešųjų pirkimų įstatymo 89 straipsnyje įtvirtintais atvejais ir tvarka.
8.2. Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo šie keitimai įforminami susitarimu, kuris yra neatsiejama Sutarties dalis.

9. Subtiekėjų pasitelkimo, keitimo ir naujų subtiekėjų pasitelkimo tvarka

9.1. Paslaugos teikėjui Sutarties vykdymui pasitelkus subtiekėją (-us), Paslaugos teikėjo ir subtiekėjo (-ų) santykiai turi būti įforminti sutartimis, kuriose susitarta dėl konkrečių paslaugų, kurias subtiekėjui (-ams) pavesta suteikti.
9.2. Sutarties vykdymo metu esant pagrindui/aplinkybėms, dėl kurių esamas subtiekėjas objektyviai negali toliau teikti paslaugų, Paslaugos teikėjas gali kreiptis į Užsakovą su motyvuotu prašymu dėl subtiekėjo keitimo. Su prašymu Paslaugos teikėjas turi pateikti dokumentus, patvirtinančius, kad keičiamas subtiekėjas visiškai atitinka kvalifikacinius reikalavimus, reikalingus Paslaugai teikti pagal Sutartį. Subtiekėjas gali būti keičiamas, jei:
9.2.1. subtiekėjas netinkamai vykdo ar atsisako vykdyti įsipareigojimus Paslaugos teikėjui;
9.2.2. Sutarties vykdymo metu nustojo galioti subtiekėjo kvalifikaciją įrodantys dokumentai ir subtiekėjas nepratęsė jų galiojimo;
9.2.3. subtiekėjas bankrutavo ar jo atžvilgiu pradėtos bankroto procedūros arba nutraukė veiklą, dėl kurios Paslaugos teikėjas buvo juos pasitelkęs daliai Sutartyje numatytų Paslaugų suteikti.
9.3. Paslaugos teikėjas privalo užtikrinti, kad pasitelktų subtiekėjų darbuotojai vykdytų Sutartyje Užsakovo numatytus reikalavimus, taikomus Paslaugos teikėjo darbuotojams, ir atsakyti už subtiekėjo darbuotojų veiksmus ar neveikimą, lemiantį Sutartyje numatytų įsipareigojimų nevykdymą.
9.4. Užsakovui reikalaujant, Paslaugos teikėjas per 3 (tris) darbo dienas pateikia sutartis, sudarytas su Sutartyje nurodytais subtiekėjais.

10. Informacijos naudojimas ir konfidencialumas

10.1. Šalys bet kokią informaciją, susijusią su Sutarties vykdymu ar gautą Sutarties vykdymo metu laiko paslaptyje ir be išankstinio raštiško kitos Šalies sutikimo negali atskleisti jokiam kitam asmeniui, išskyrus asmenis, Šalių paskirtus vykdyti Sutartį. Sutarties turinys tokiems asmenims atskleidžiamas tik tiek, kiek to reikia Sutarties vykdymo tikslais. Be raštiško Užsakovo sutikimo Paslaugos teikėjas negali pasinaudoti jokiais dokumentais ar informacija, išskyrus šios Sutarties vykdymo tikslus bei kai to reikalauja Lietuvos Respublikoje galiojantys teisės aktai.
10.2. Sutarties 10.1 punkte įtvirtinta nuostata galioja trejus metus po šios Sutarties nutraukimo ar pasibaigimo.
10.3. Kiekviena Šalis įsipareigoja išsaugoti visą iš kitos Šalies gautą informaciją, kuri, atsižvelgiant į Lietuvos Respublikos įstatymus, yra įslaptinta ar sudaro komercinę paslaptį, slaptumą ir taip pat įsipareigoja nenaudoti tokios informacijos jokiais kitais tikslais, išskyrus Sutartyje nurodytus tikslus bei kai to reikalauja Lietuvos Respublikoje galiojantys teisės aktai. Esant pagrįstoms priežastims, Šalys turi teisę reikalauti, kad Šalies personalas, dalyvaujantis Sutarties vykdyme, pasirašytų atskirą konfidencialumo pasižadėjimą. Šalys privalo užtikrinti, kad visi darbuotojai, susiję su sutarties vykdymu laikytųsi šio punkto reikalavimų.
10.4. Valstybės ar komercinės paslapties neatskleidimo įsipareigojimas netaikomas viešai ar kitokiu būdu paskelbtai informacijai arba informacijai, kurią kita Šalis yra teisėtai gavusi ne iš kitos Sutarties Šalies, taip pat informacijai, kuri yra vieša pagal Lietuvos Respublikos įstatymus. Taip pat šis įsipareigojimas yra netaikomas, kai Lietuvos Respublikos teisės aktų nustatyta tvarka informacijos apie pirkimą (taip pat ir Sutartį) pareikalauja teisėsaugos, kontrolės ir kitos institucijos.
10.5. Savo atsakomybių ribose kiekviena Šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės ar komercines paslaptis bei duomenų apsaugą.

11. Autorinių teisių perleidimas

11.1. Sutarties pagrindu atsiradusias autorių turtines teises (teisė viešai rodyti, skelbti, publikuoti, perdirbti, atgaminti bet kokia forma ir būdu) į Sutarties objektą, nurodytą Sutarties 2.1 punkte, ir su juo susijusius intelektinės veiklos rezultatus, Paslaugos teikėjas neatlygintinai perduoda Užsakovui.

12. Teisių ir pareigų perleidimas

12.1. Nė viena Šalis neturi teisės perleisti visų arba dalies teisių ir (ar) pareigų pagal šią Sutartį jokiam trečiajam asmeniui be išankstinio kitos Šalies sutikimo.

13. Šalių pareiškimai ir garantijos

[bookmark: part_bfdfcd8633294ac6b6e6a0e90341992a]13.1. Kiekviena iš Šalių pareiškia ir garantuoja kitai Šaliai, kad:
[bookmark: part_c1ea0c74cc9f4be48c6203ed6cb7ccdb]13.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
[bookmark: part_20fe8592c1b34a9eb188c5b269b84fb2]13.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugai tinkamai teikti;
[bookmark: part_906376375fa546f6acc899ed982f7462]13.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.
[bookmark: part_db3cf9b92d964219bf3126fbdeee8553]
14. Šalių atsakomybė

14.1. Šalys neatšaukiamai pripažįsta, kad Sutartyje numatyti netesybų dydžiai, jų sumokėjimo tvarka yra teisingi, ekonomiškai įvertinti ir yra atsižvelgta į tai, kad Užsakovas turi prisiėmęs įsipareigojimus projekto, pagal kurį vykdomas šis pirkimas, finansuotojui Aplinkos projektų valdymo agentūrai, kuri kontroliuoja projekto įvykdymo terminus, kokybę, pinigų mokėjimo tvarką. Būtent projekto įvykdymo kokybės ir terminų, Sutarties įsipareigojimų, Paslaugų suteikimo terminų, numatytų Sutartyje laikymasis, garantuoja projekto finansavimą, kas turi tiesioginę reikšmę Užsakovui atsiskaitant su Paslaugos teikėju.
14.2. Už netinkamą savo pareigų ir prisiimtų įsipareigojimų vykdymą Paslaugos teikėjas moka Užsakovui netesybas.
14.3. Netesybomis yra delspinigiai. Už Sutartimi prisiimtų įsipareigojimų nevykdymą / netinkamą vykdymą, Šaliai nevykdančiai / netinkamai vykdančiai savo sutartinius įsipareigojimus nustatomos netesybos, mokamos tokia tvarka:
14.3.1. delspinigiai mokami už kiekvieną kalendorinę dieną, kol trunka pažeidimas:
14.3.1.1. už vėlavimą suteikti Paslaugą (ar jos dalį) darbų kiekių žiniaraščiuose nurodytais terminais Paslaugos teikėjas moka 0,02 proc. (dviejų šimtųjų procentų) nuo Sutarties kainos dydžio delspinigius už kiekvieną termino praleidimo dieną;
14.3.1.2. Užsakovui vėluojant sumokėti pinigus Paslaugos teikėjui Sutartyje nustatytais terminais, Užsakovas moka Paslaugos teikėjui delspinigius – 0,02 proc. (dviejų šimtųjų procentų) nuo nesumokėtos sumos už kiekvieną pradelstą dieną, iki pinigų sumokėjimo;
14.3.1.3. prieš reikalaujant sumokėti delspinigius, viena Šalis raštu informuoja kitą Šalį apie pastarosios daromus Sutarties pažeidimus ir nustato terminą pažeidimams pašalinti. Pažeidimo per nustatytą terminą nepašalinus, pradedami skaičiuoti delspinigiai.
14.4. Paslaugos teikėjui pažeidus Sutartį (teikiant Paslaugą ne pagal Techninę specifikaciją) Užsakovas:
14.4.1. turi teisę pradėti skaičiuoti delspinigius;
14.4.2. gali nutraukti Sutartį – šiuo atveju Paslaugos teikėjui nepriklauso jokia kompensacija;
14.4.3. gali pasinaudoti Sutarties įvykdymo užtikrinimu.
14.5. Paslaugos teikėjas privalo atlyginti dėl jo kaltės patirtus nuostolius ir papildomas išlaidas.
14.6. Vienai kuriai nors Sutarties Šaliai pažeidus Sutartį, nukentėjusioji Šalis turi teisę:
14.6.1. reikalauti Sutartį pažeidusios Šalies vykdyti sutartinius įsipareigojimus;
14.6.2. reikalauti atlyginti nuostolius;
14.6.3. reikalauti sumokėti Sutartyje numatytus delspinigius;
14.6.4. nutraukti Sutartį, jei tai yra esminis Sutarties pažeidimas;
14.6.5. taikyti kitus Lietuvos Respublikos teisės aktų nustatytus gynimo būdus.
14.7. Šalys aiškiai susitaria, kad netesybų sumokėjimas neatleidžia Šalių nuo įsipareigojimų vykdymo arba pažeidimų pašalinimo.

[bookmark: part_5d8958ee418e49a497b171b752f59325]15. Sutarties nutraukimas

[bookmark: part_6e22c3599050488baa1833330fe51dd9]15.1. Jei viena iš Šalių nevykdo ar netinkamai vykdo savo sutartinius įsipareigojimus ir tai yra esminis Sutarties pažeidimas, kita Šalis gali vienašališkai nutraukti Sutartį, įspėjusi kitą Šalį raštu prieš 14 (keturiolika) darbo dienų. Šalys susitaria, kad esminiu Sutarties pažeidimu pagal Sutartį laikoma:
15.1.1. kai Paslaugos teikėjas nesuteikia Paslaugos per Užsakovo nurodytus terminus;
15.1.2. kai suteiktos Paslaugos neatitinka reikalavimų nurodytų Techninėje specifikacijoje ir kai Paslaugos trūkumai neištaisomi per Užsakovo nustatytą terminą;
15.2. Sutartis gali būti nutraukta Užsakovo iniciatyva, įspėjus Paslaugos teikėją prieš 14 (keturiolika) darbo dienų:
15.2.1. jei bus nutrauktas finansavimas projektui ar Sutartyje numatytai veiklai;
[bookmark: _Hlk517335532]15.2.2. kai Paslaugos teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
15.2.3. jei paaiškėja, kad Paslaugos teikėjas neturi sutartinių įsipareigojimų įvykdymui reikalingų teisės aktų nustatyta tvarka išduotų galiojančių leidimų, licencijų, kvalifikacijos dokumentų, suteikiančių teisę jam imtis atitinkamos veiklos ar eiti pareigas;
15.2.4. jei paaiškėjo, kad Paslaugos teikėjas, su kuriuo sudaryta Sutartis, pateikė melagingą Paslaugos teikėjo atitikties deklaraciją dėl joje nurodytų pašalinimo pagrindų nebuvimo (Viešųjų pirkimų įstatymo 46 straipsnis).
15.3. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties neįvykdymo ar netinkamo įvykdymo bei netesybas;
15.4. Nutraukiant Sutartį dėl Paslaugos teikėjo padaryto esminio Sutarties pažeidimo, nepanaudota avanso dalis išskaitoma iš Paslaugos teikėjui mokėtinų sumų.
15.5. Kai nutraukiama Sutartis, Užsakovas, dalyvaujant Paslaugos teikėjui ar jo atstovams, inventorizuoja suteiktą Paslaugą (jos dalį) ir parengia aprašą. Taip pat parengiama ataskaita apie Sutarties nutraukimo dieną esančius Šalių įsiskolinimus.

16. Nenugalimos jėgos aplinkybės (force majeure)

[bookmark: part_7d2b99eeb540467fa8c9cf654bfcb642]16.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
16.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus teisės aktų nustatyta tvarka patvirtinančius nenugalimos jėgos aplinkybes ir kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat nurodyti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
16.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
[bookmark: part_3040a544fa3f4bab9c95f77a5694aa17][bookmark: part_503da93e021e4bd799c0c04bfc9eb403]
17. Ginčų nagrinėjimo tvarka

[bookmark: part_7992eeb7e484492484f23d10d677c332]17.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
[bookmark: part_a1199234fa014dd598d40ccfb196da14]17.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

18. Susirašinėjimas

18.1. Sutarties Šalys susirašinėja lietuvių kalba Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:
	
	Užsakovas
	Paslaugos teikėjas

	Vardas, pavardė
	Giedrius Ramonas
	

	Adresas
	Vytauto g. 112, Palanga
	

	Telefonas
	0 645 24844
	

	El. paštas
	giedrius.ramonas@palanga.lt
	


18.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 15 kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

19. Baigiamosios nuostatos

[bookmark: part_0c936b7cde86485182bc39c956853ab0]19.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
[bookmark: part_45d3dcadd76f4e1e9804732bd71d67f4]19.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje nedaro Sutarties negaliojančia ir neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
[bookmark: part_d6b399390023469ba9e1d67f2f5a7d6d]19.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
19.4. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
19.5. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
19.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
19.7. Sutarties priedai:
Priedas Nr. 1. Techninė specifikacija;
Priedas Nr. 2. Tiekėjo pasiūlymas.

